«Առաջին անգամ հայրենիքում եղել էի տասը տարի առաջ եւ առիթ էի ունեցել մասնակցելու համահայկական խաղերին: Այդ ժամանակ շատ էի յուզուել, երբ հայրենի հողում համախմբուած տեսայ աշխարհի տարբեր կողմերից ժամանած հայերի: Այդ պահին երազեցի, որ մի օր երգեմ իմ բոլոր հայրենակիցների համար: Տասը տարի անց, 2011 թուականին հրաւէր ստացայ Հայաստանից՝ երգելու համահայկական խաղերի ժամանակ: Դա հրաշք էր եւ հայրենիքում գտնուելուս իւրաքանչիւր օրը շնորհակալութիւն եմ յայտնել Աստծուն», յուզմունքով նշում է Սիպիլ: